Diari Oficial de la Generalitat Valenciana


Sumari del DOGV 9939, del 18-09-2024 (2024/9153)

RESOLUCIÓ de 6 de setembre de 2024, per la qual s’aprova la transferència de crèdit entre projectes d’inversió del capítol 6, del pressupost de gastos, programa pressupostari 313M00, MRR Polítiques inclusives, de la Vicepresidència i Conselleria de Servicis Socials, Igualtat i Vivenda, per import de 7.000.000,00 euros (expedient 16.022/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9153

CVE
:   MUPZ-M-6879-2806

Data del document
:   06-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Mitjançant Acord de 12/03/2024, del Consell, es va autoritzar la incorporació de crèdits de l’exercici 2023 a 2024, en l’estat de gastos del pressupost de la Generalitat Valenciana, procedents del Pla de recuperació, transformació i resiliència finançat pel Mecanisme Europeu de Recuperació i Resiliència per import total de 3.437.336.951,09 euros, en què s’incorporen, entre altres, els crèdits corresponents al programa pressupostari 313M00, MRR. Polítiques inclusives.

El programa pressupostari 313M00, MRR. Polítiques inclusives, s’emmarca en el Pla d’infraestructures de servicis socials del component C22.I01, Pla suports, i entre les actuacions planificades per a dur a terme este pla, es van establir sis projectes pressupostaris, tots amb la mateixa finalitat i objectius. Els sis projectes estan formats per un de capítol 7, associat a les delegacions de competències, línia de transferència T0021, i cinc en el capítol 6, associats a construccions, rehabilitacions, compres d’immobles i compres de subministraments, entre els quals hi ha els projectes ER220 i EC220.

Actualment, s’ha decidit dur a terme un major nombre d’actuacions en matèria de construcció i un menor nombre d’actuacions en matèria de rehabilitació, enfront de les planificades originalment. És per això necessari minorar el projecte ER220, associat a la rehabilitació, i incrementar l’EC220, associat a la construcció, la qual cosa permetrà executar els contractes referents a, Amics del Corpus i Campoamor, així com el modificat lot 1, La Pedrera.

Per això, la Vicepresidència i Conselleria de Servicis Socials, Igualtat i Vivenda proposa una transferència de crèdit del projecte d’inversió ER220 a l’EC220 del capítol 6, del programa pressupostari 313M00, MRR. Polítiques inclusives, fons MR22000005, per import total de 7.000.000,00 euros, ja que els crèdits que es proposen minorar no tenen compromisos pendents i no s’hi duran a terme actuacions al llarg de l’exercici 2024, ni es modifiquen els objectius del programa pressupostari afectat.

A este efecte i en virtut del que disposen els articles 21 i 24 de la Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que s’establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d’esta Conselleria d’Hisenda, Economia i Administració Pública, s’adopta la següent resolució:

*Primer*

Autoritzar una transferència de crèdit entre projectes d’inversió del capítol 6, del pressupost de gastos, del programa pressupostari 313M00, MRR. Polítiques inclusives, de la Vicepresidència i Conselleria de Servicis Socials, Igualtat i Vivenda, en els termes següents:

|  |  |  |  |  |
| --- | --- | --- | --- | --- |
| *Aplicació pressupostària* | *Projecte inversió* | *Fons* | *Disminució* | *Increment* |
| O16778078EF27215 G.313M00.6 | ER220 | MR22000005 | 7.000.000,00 |  |
| O99681578LZ76737 G.313M00.6 | EC220 | MR22000005 |  | 7.000.000,00 |

  
  

València, 6 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública